PRINC สร้างภูมิคุ้มกัน “ชาวสกลนคร” หนุนฉีด “โมเดอร์นา” 1 พันโดส รับเปิดเมือง-ถอดแมสก์
PRINC สนับสนุนฉีดวัคซีน “โมเดอร์นา” เข็มกระตุ้น 1,000 โดสให้ชาวสกลนคร รับเปิดเมือง-ถอดหน้ากากในพื้นที่โล่งแจ้ง
PRINC สนับสนุนฉีดวัคซีน “โมเดอร์นา” เข็มกระตุ้น 1,000 โดสให้ชาวสกลนคร รับเปิดเมือง-ถอดหน้ากากในพื้นที่โล่งแจ้ง
20 มิ.ย. 2565

บริษัท พริ้นซิเพิล เฮลท์แคร์ จำกัดในเครือบริษัท พริ้นซิเพิล แคปิตอล จำกัด (มหาชน) หรือ PRINC ระดมทีมบุคลากรลงพื้นที่สนับสนุนฉีดวัคซีนโมเดอร์นา 1,000 โดส เมื่อวันที่ 16 ถึง 18 มิถุนายน 2565 ณ จังหวัดสกลนคร ซึ่งปัจจุบันอยู่ระหว่างการก่อสร้างโรงพยาบาลพริ้นซ์ สกลนคร คาดเปิดดำเนินการปี 2566 โดยมีนายธานี มณีนุตร์ ประธานเจ้าหน้าที่บริหารและประธานเจ้าหน้าที่ฝ่ายปฏิบัติการ PRINC, นายแพทย์ ตะวัน จึงสมาน ผอ.โรงพยาบาลพริ้นซ์ ศรีสะเกษ, นายนคร วุฒิวรรณวาณิช กรรมการ บริษัท พริ้นซิเพิล เฮลท์แคร์-สกลนคร จำกัด ร่วมจัดกิจกรรม และนายโกมุท ทีฆธนานนท์ นายกเทศมนตรีเทศบาลนครสกลนคร ร่วมให้กำลังใจและขอบคุณในนามชาวจังหวัดสกลนคร